Publication: Magyar Közlöny
Issue: MK-2003-96 (Year: 2003, Number: 96)
Era: 1990-2004
Section: 2. A sportról szóló 2000. évi CXLV. törvény 52. §
Paragraph Index: 552

8. A Felügyelõ Bizottság tagja a Közalapítvány irataiba, könyveibe szabadon betekinthet, a Kuratóriumtól, az Alkuratóriumtól, illetve a Közalapítványi Irodától bármely ügyben jelentést, felvilágosítást kérhet. A hatályos törvényi rendelkezéseken túl a Felügyelõ Bizottságnak az ok és a cél megjelölésével tett írásbeli indítványára a Kuratórium elnöke a Kuratórium ülését az indítvány kézhezvételétõl számított 15 napon belül köteles kitûzni. A törvényben, illetve az elõzõekben meghatározott határidõ eredménytelen eltelte esetén a Felügyelõ Bizottság jogosult a Kuratórium, Alkuratórium összehívására. Ha az arra jogosult szerv a törvényes mûködés helyreállítása érdekében szükséges intézkedéseket nem teszi meg, a Felügyelõ Bizottság köteles a törvényességi felügyeletet ellátó szervet — Alkuratórium esetén a Kuratóriumot — értesíteni, s errõl egyidejûleg az Alapítót is tájékoztatni. A Felügyelõ Bizottságra, illetve tagjaira az 1997. évi CLVI. törvény 11. §-ában foglaltak is irányadók. D) Közalapítványi Iroda

Source: https://magyarkozlony.hu/hivatalos-lapok/0432b7e5c92216781437c04e8e0a88a56184096c/dokumentumok/1eec3e2583eed9d0fc1965c67d58e269f8b86857/letoltes